
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta " Noteikumi par kārtību, kādā biedrības iekļauj un izslēdz no jaunatnes organizāciju saraksta, un jaunatnes organizāciju sarakstā iekļaujamām ziņām" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Izglītības un zinātnes ministrija (turpmāk – ministrija) ir izstrādājusi noteikumu projektu, pamatojoties uz Jaunatnes likuma 6. panta otro daļu (izteikta jaunā redakcijā ar likumu “Grozījumi Jaunatnes likumā”, kas stājās spēkā 2026. gada 19. martā (turpmāk – grozījumi Jaunatnes likumā)), kas nosaka deleģējumu Ministru kabinetam noteikt kārtību, kādā jaunatnes organizācijas iekļauj jaunatnes organizāciju sarakstā (turpmāk – saraksts) un izslēdz no tā, kā arī sarakstā iekļaujamās ziņas. Noteikumu projekts aizstās Ministru kabineta 2011. gada 15. marta noteikumus Nr. 188 “Noteikumi par kārtību, kādā biedrības ierakstāmas jaunatnes organizāciju sarakstā, un sarakstā iekļaujamām ziņām” (turpmāk – noteikumi Nr. 188) (zaudējuši spēku 2026. gada 19. martā).
1.2. Mērķis
Mērķa apraksts
Noteikumu projekta mērķis ir noteikt kārtību, kādā biedrības iekļauj un izslēdz no saraksta, kā arī sarakstā iekļaujamajās ziņas. Noteikumu projekts precizē līdz šim noteikumos Nr. 188 noteikto, tajā skaitā sarakstā iekļaujamās informācijas par sarakstā ierakstīto biedrību apjomu, tādējādi novēršot līdzšinējās nepilnības noteikumu Nr. 188 piemērošanā, kā arī precizē biedrības iesnieguma par tās iekļaušanu sarakstā veidlapas (noteikumu projekta pielikums) (turpmāk – iesniegums) saturu, tādējādi atvieglojot tās aizpildīšanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Jaunatnes likuma 6. panta pirmo daļu jaunatnes organizācija ir Biedrību un nodibinājumu reģistrā reģistrēta un sarakstā ierakstīta biedrība. Biedrību ieraksta sarakstā, ja tā atbilst visiem Jaunatnes likumā noteiktajiem kritērijiem. Pamatojoties uz Jaunatnes likuma 6. panta otro daļu, sarakstu uztur ministrija. Noteikumi Nr. 188 noteica, ka ministrija vērtē biedrības iesniegumu, kā arī pieņem lēmumu par tās ierakstīšanu sarakstā vai par atteikumu ierakstīt biedrību sarakstā, ja biedrība neatbilst Jaunatnes likuma 6. panta pirmajā daļā minētajiem kritērijiem, vai ministrijas izveidotās iesniegumu par biedrību ierakstīšanu sarakstā vērtēšanas komisijas noteiktajā termiņā nav iesniegusi pieprasīto informāciju. Saskaņā ar noteikumu Nr. 188 14. punktu lēmums par biedrības ierakstīšanu sarakstā vai lēmums par atteikumu ierakstīt biedrību sarakstā stājās spēkā septītajā dienā pēc lēmuma nodošanas pastā. Sarakstā iekļautā informācija ir publiski pieejama ministrijas tīmekļvietnē: www.izm.gov.lv. (noteikumu Nr. 188 2. punkts). Saskaņā ar noteikumu Nr. 188 18. punktu sarakstā iekļautās ziņas aktualizēja, pamatojoties uz biedrības sniegto informāciju ministrijai. Noteikumu projekta izstrādes laikā sarakstā ir ierakstītas 28 jaunatnes organizācijas.
Problēmas un risinājumi
Problēmas apraksts
Noteikumi Nr. 188 citstarp noteica kārtību, kādā biedrības ir svītrojamas no saraksta, kaut gan šāds tiešs deleģējums Ministru kabinetam neizrietēja no Jaunatnes likuma 6. panta otrās daļas. Ar grozījumiem Jaunatnes likumā Jaunatnes likuma 6. panta otrajā daļā ir ietverts deleģējums Ministru kabinetam citstarp noteikt kārtību, kādā jaunatnes organizācijas izslēdz no saraksta.

Saskaņā ar līdzšinējo kārtību atbilstoši noteikumiem Nr. 188 ziņas, kādas par biedrību iekļauj sarakstā, paredzēja 11 pozīcijas, tajā skaitā jaunatnes organizācijas darbības apraksts, biedru skaits, jauniešu skaits un īpatsvars no kopējā biedru skaita un citas pozīcijas, kas radīja administratīvo slogu gan ministrijai uzturot sarakstu, gan biedrībām sniedzot ministrijai ziņas par informācijas aktualizēšanu. Papildus jānorāda, ka līdzšinējā kārtība paredzēja lēmuma par  biedrības ierakstīšanu sarakstā vai lēmuma par atteikumu ierakstīt biedrību sarakstā nosūtīšanu pa pastu, kas apgrūtināja saziņu ar biedrībām un šobrīd vairs neatbilst digitālās saziņas un paziņošanas prasībām starp valsti un biedrībām.
Risinājuma apraksts
Atbilstoši grozījumos Jaunatnes likumā ietvertajam deleģējumam Ministru kabinetam citstarp noteikt arī kārtību, kādā jaunatnes organizācijas izslēdz no saraksta, noteikumu projekts noteic minēto kārtību.

Noteikumu projekts paredz samazināt līdzšinējo administratīvo slogu attiecībā uz ziņām, kādas par jaunatnes organizāciju iekļauj sarakstā, kā arī attiecībā uz iesnieguma aizpildīšanu, samazinot apjomu un precizējot informāciju, kas ir jāiesniedz biedrībai. Noteikumu projekts arī precizē līdzšinējo kārtību attiecībā uz ministrijas lēmuma par  biedrības ierakstīšanu sarakstā vai lēmuma par atteikumu ierakstīt biedrību sarakstā nosūtīšanu atbilstoši spēkā esošajiem normatīvajiem aktiem.

Noteikumu projekts precizē noteikumu Nr. 188 17. punktu, nosakot informācijas, kāda ir iekļaujama un publicējama sarakstā par tajā ierakstīto biedrību, apjomu. Tādējādi tiks pilnveidota saraksta praktiskā nozīme, jo darbā ar jaunatni iesaistītās personas, citas organizācijas, kas veic darbu ar jauniešiem, pašvaldības un jaunieši varēs koncentrētā un precīzā veidā uzzināt pašu svarīgāko informāciju par biedrību, kas ierakstīta sarakstā. Darbā ar jaunatni iesaistītie nepieciešamības gadījumā varēs sazināties ar jaunatnes organizāciju, lai kopīgi īstenotu ilgtspējīgas un jēgpilnas aktivitātes un iniciatīvas darba ar jaunatni jomā. Biedrības esamība sarakstā sniedz iespēju pretendēt uz atbalsta saņemšanu projekta veidā ikgadējās Jaunatnes politikas valsts programmas ietvaros. Informācija par jaunatnes organizāciju mērķiem un mērķa grupām ir publiski pieejama Latvijas Republikas Uzņēmumu reģistra tīmekļvietnē. Jaunatnes organizācijas informāciju par savām darbības jomām, aktivitātēm un jauniešiem publicē savās mājaslapās un sociālo tīklu kontos.

Noteikumu projekts precizē iesnieguma par biedrības ierakstīšanu sarakstā veidlapas parauga (noteikumu projekta pielikums) saturu, tādējādi biedrībām samazinot iesniegumā norādāmās informācijas apjomu. Papildus jānorāda, ka sarakstā ierakstītās biedrības atbilstības pārbaudi Jaunatnes likuma 6. panta pirmajā daļā minētajiem kritērijiem (noteikumu projekta 19. punkts) ministrija veic, aktualizējot sarakstu saskaņā ar ministrijas iekšējiem normatīvajiem aktiem.

Noteikumu projekts ir vērsts uz administratīvā sloga mazināšanu biedrībām, sagatavojot un iesniedzot ministrijā iesniegumu par biedrības ierakstīšanu sarakstā, un ministrijai, uzturot sarakstu.

Saskaņā ar Oficiālās elektroniskās adreses likumu biedrībām oficiālās elektroniskās adreses izmantošana ir obligāta. Noteikumu projekts paredz, ka lēmums par biedrības iekļaušanu sarakstā vai lēmums par atteikumu iekļaut biedrību sarakstā stājas spēkā otrajā darba dienā pēc tā nosūtīšanas uz biedrības oficiālo elektronisko adresi.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
Jaunieši, jaunatnes lietu speciālisti, jaunatnes darbinieki, darbā ar jaunatni iesaistītās personas.
Ietekmes apraksts
Sarakstā norādītā informācija ļaus vienkopus iegūt publiskas ziņas par biedrībām, kas tiešā veidā ir iesaistītas darbā ar jaunatni, un tādējādi sniegs iespēju tās tieši uzrunāt aktivitāšu, iniciatīvu organizēšanai.
Juridiskās personas
nevalstiskās organizācijas
Biedrības un nodibinājumi, kas veic darbu ar jauniešiem, jaunatnes organizācijas.
Ietekmes apraksts
Institucionālā līmenī noteikumu projekts sniegs iespēju iegūt precīzu un publisku informāciju par sarakstā iekļautu biedrību darbā ar jaunatni iesaistītajām juridiskajām personām, kas tieši iesaistītas darba ar jaunatni sistēmas nodrošināšanā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektā paredzēto normu īstenošana tiks nodrošināta ministrijas gadskārtējā valsts budžeta likumā plānoto līdzekļu ietvaros, tajā skaitā no ministrijas valsts budžeta programmas 21.00.00 “Jaunatnes politikas valsts programma”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Saite uz publiskās apspriešanas rezultātiem tiks norādīta, virzot noteikumu projektu saskaņošanai un apstiprināšanai TAP portālā.
6.3. Sabiedrības līdzdalības rezultāti
Informācija par publiskās apspriešanas rezultātiem tiks norādīta, virzot noteikumu projektu saskaņošanai un apstiprināšanai TAP portālā.
6.4. Cita informācija
Cita informācija
Noteikumu projektam tiks piemērota publiskās apspriešanas procedūra, kad noteikumu projekts tiks virzīts saskaņošanai un apstiprināšanai Vienotajā tiesību aktu projektu izstrādes un saskaņošanas portālā (turpmāk – TAP portāls).
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ministrija, Jaunatnes starptautisko programmu aģentūra (turpmāk – aģentūra).
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Noteikumu projekta izpildē ministrija un aģentūra darba ar jaunatni sistēmas nodrošināšanā varēs iegūt precīzu informāciju par sarakstā ierakstīto biedrību, tajā skaitā aģentūrai un ministrijai administrējot Jaunatnes politikas valsts programmas atklātos projektu konkursus. 
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Noteikumu projekts ir vērsts uz darba ar jaunatni sistēmas pilnveidošanu, jo jaunieši, darbā ar jaunatni iesaistītās personas, biedrības un nodibinājumi varēs iegūt precīzu informāciju par jaunatnes organizācijām, lai potenciāli izveidotu sadarbību un kopīgi organizētu aktivitātes un iniciatīvas.
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Noteikumu projekts ir vērsts arī uz bērnu interešu pārstāvniecību un aizsardzību, jo jaunatnes organizāciju plašākas iespējas sadarboties ar valsts, pašvaldību institūcijām un citām organizācijām ļauj jēgpilnās aktivitātēs iesaistīt plašāku jauniešu, tajā skaitā arī bērnu, loku.
8.2. Cita informācija
Cita informācija
-

